Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: a 193/2000. (XI. 24.) Korm. rendelethez
Paragraph Index: 364

1. A képzési cél Okleveles biofizikusok képzése, akik — a 166/1997. (X. 3.) Korm. rendelet 3. számú melléklet 1. a) pontjára is tekintettel — magas szintű fizikai, biológiai és rokon szakterületi alaptudással rendelkeznek, képesek az életfolyamatokban megnyilvánuló fizikai eredetű törvényszerűségek felismerésére, kísérleti tanulmányozására és azok elméleti értelmezésére, magas szinten tudják üzemeltetni, fejleszteni, vagy az adott céloknak és lehetőségeknek megfelelően átalakítani a biológiai, biotechnológiai, egészségügyi, élelmiszeripari, környezetvédelmi kutatások, eljárások és szolgáltatások modern vizsgálati berendezéseit, alkalmasak ezen tudományok határterületein jelentkező problémák felismerésére és megoldására, sokoldalú képzettségük alapján képesek önálló innovatív munkát végezni, vagy bekapcsolódni alkalmazott fejlesztő csoportok tevékenységébe, nyelvtudásuk és informatikai felkészültségük révén is alkalmasak széles nemzetközi együttműködésre.

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes